stanford-oval/wikipedia huggingface dataset:
Inger Lise Hansen

Inger Lise Hansen
Inger Lise Hansen (s. 1. syyskuuta 1981 Åsgårdstrand) on norjalainen kristillisen kansanpuolueen poliitikko. Hän toimi puolueensa nuorisojärjestön johdossa vuosina 2005–2007 ja oli puolueen toisena varajohtajana 2007–2011.
Hansen syntyi Åsgårdstrandissa, Vestfoldin läänissä, ja muutti myöhemmin Osloon. Hän valmistui Oslon yliopistosta, jossa hän oli opiskellut uskonto- ja kulttuurihistoriaa. Hän on naimisissa toisen kristillisdemokraattivaikuttajan, David Hansenin kanssa.
Hansen on ollut kiistelty poliitikko, sillä hän on julkisuudessa ajanut puolueensa voimakasta liberalisoimista. Hän on puolustanut samaa sukupuolta olevien avioliittoja ja homoadoptiota. Hän on myös Norjan EU-jäsenyyden kannalla ja on suhtautunut puolueensa yleistä linjaa kriittisemmin Israeliin. Hansen on tunnustuskunnaltaan helluntailainen. Hän ei kannata eutanasiaa eikä aborttia lukuun ottamatta poikkeustapauksia.
Hansen on saanut voimakasta kritiikkiä puolueensa johdolta, mutta hänet on myös nähty uutta ja nykyaikaista kristillisdemokraattipuoluetta tavoittelevan liberaalisiiven johtavana edustajana. Hansenia on kosiskeltu eräiden konservatiivipuolueen vaikuttajien taholta.
Käännös suomeksi
Ingvar Eggert Sigurðsson

Ingvar Eggert Sigurðsson vuonna 2012.
Ingvar Eggert Sigurðsson (s. 22. joulukuuta 1963 Reykjavík) on islantilainen näyttelijä.
Ingvar on yksi Islannin kansainvälisesti tunnetuimmista näyttelijöistä. Hän on näytellyt pääosaa muun muassa Friðrik Þór Friðrikssonin elokuvissa Pirunsaari (1996) ja Kaikkeuden enkelit (2000) sekä Hilmar Oddssonin elokuvissa Sporlaust (1998) Kaldaljós (2004). Hänellä on ollut myös pääosa Hal Hartleyn elokuvassa No Such Thing (2001) ja sivuosa Kathryn Bigelow’n ohjaamassa elokuvassa K-19 – The Widowmaker (2002). Baltasar Kormákurin ohjaamassa ja käsikirjoittamassa menestyneessä rikossarjassa Loukussa (2015) hän näytteli yhtä päärooleista, poliisi Ásgeiria.
Aiheesta muualla

Ingvar Eggert Sigurðsson Internet Movie Databasessa. (englanniksi)
Iijima

| Iijima |
| --- | --- |
 lippu:  vaakuna

Valtio:  Japani
Prefektuuri:  Naganon prefektuuri
Piirikunta:  Kami-Inan piirikunta
Pinta-ala:  
 – Kokonaispinta-ala:  86,96 km²
Väkiluku (2020):  9 007
 – Väestötiheys:  103,6 as./km²
Infobox OKVirheellinen NIMI-arvo: 
Iijima (jap. 飯島町, Iijima-machi) on Japanin maaseutukaupunki Naganon prefektuurin Kami-Inan piirikunnassa. Kaupungissa asuu 9 007 asukasta, sen väestötiheys on 103,6 asukasta neliökilometrillä ja sen pinta-ala on 86,96 neliökilometriä.
Väestönkehitys

Lähde:
| Vuosi | Väestö | Muutos |
| --- | --- | --- |
| 1995 | 10 989 |  |
| 2000 | 10 895 | -194 |
| 2005 | 10 570 | -425 |
| 2010 | 9 902 | -668 |
| 2015 | 9 530 | -368 |
| 2020 | 9 007 | -523 |
Ilkka Vesterinen

Ilkka Juhani Vesterinen on suomalainen muusikko, laulaja ja säveltäjä. Hän on tehnyt lauluja muille artisteille ja levyttänyt itsekin muutaman levyn.[lähde? ]
Omien levytyksiensä lisäksi Vesterinen on tehnyt kappaleita muun muassa Kari Tapiolle, Meiju Suvakselle sekä Frederikille eli Ilkka Sysimetsälle. Myös Teuvo Oinas, Markku Aro, Kaija Koo sekä useat muut artistit ovat esittäneet Ilkka Vesterisen sanoittamia tai sovittamia lauluja. Äänitearkiston mukaan osallistunut 51 kappaleen tekemiseen.
Vesterinen piti aikoinaanmilloin? Helsingissä Mellunmäen Kesoilia. Hän harrasti autourheilua ollen muun muassa Matti J. Tarvaisen kartanlukijana.[lähde? ] Vesterinen toimi myös "tiskijukkana" ravintoloissa. Kun Mellunmäen Kesoil jäi K-Supermarketin alle, Vesterinen siirtyi myymään LVI-tarvikkeita, ensin Espooseen ja sittemmin Viroon. Hän asustelee nykyisin Saarenmaalla ja kirjoittelee Uuden Suomen blogiin tarinoita Virosta nimimerkillä "Juro Ukko". Hänen musiikkikappaleita oli aikoinaan ehdolla muun muassa Syksyn sävel -kilpailuissa.[lähde? ]
Aiheesta muualla

Ilkka Vesterinenin esitystuotanto Suomen äänitearkistossa (1901–1999)
Ilkka Vesterinenin sävellystuotanto Suomen äänitearkistossa (1901–1999)
Ilkka Vesterinenin sanoitustuotanto Suomen äänitearkistossa (1901–1999)
Jane Gylling

| Mitalit | Mitalit | Mitalit |  |
| --- | --- | --- | --- |
|  Jane Gylling vuonna 1920. |  Jane Gylling vuonna 1920. |  Jane Gylling vuonna 1920. |  |
Maa:   Ruotsi
Naisten uinti
|  Olympialaiset  |  Olympialaiset  |  Olympialaiset  |  |
|  Pronssia | Antwerpen 1920 | 4 × 100 m vapaauinti |  |
Jane Gylling (6. huhtikuuta 1902 – 10. maaliskuuta 1961) oli ruotsalainen uimari. Seuratasolla hän edusti muun muassa SK Najadenia. Gylling saavutti pronssia Antwerpenin olympialaisissa 1920 4 × 100 metrin vapaauintiviestissä. Hänen lisäkseen joukkueeseen kuuluivat Aina Berg, Emily Machnow ja Carin Nilsson. Gylling ui myös vuoden 1924 olympialaisissa muttei saanut mitaleja.
Iso-Peura (Suonenjoki)

| Iso-Peura |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°32′01″N, 26°53′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Palkeenlampeen 
Järvinumero:  14.718.1.040
Mittaustietoja
Pinnankorkeus:  121,7 m  
Pituus:  790 m  
Leveys:  220 m  
Rantaviiva:  1,759 km  
Pinta-ala:  9,898 ha  
Suurin syvyys:  14,2 m  
Saaria:  ei saaria 
 fiIso-Peura 
Iso-Peura  on Pohjois-Savossa Suonenjoella  Hankamäen lähellä sijaitseva järvi.
Maantietoa

Järvi on 790 metriä pitkä, 220 metriä leveä, ja sen pinta-ala on 9,9 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Järven vedenpinnan korkeus on 121,7 metriä mpy.
Hsinchu

| Hsinchu (Xinzhu) 新竹 |
| --- | --- |
 Vanhaa Hsinchua: kaupungin itäportti
 lippu:  vaakuna

 Koordinaatit: 24°49′N, 120°59′E 
Valtio:  Kiinan tasavalta
Hallinto:  
 – Hallinnon tyyppi:  Piirikuntatason kaupunki
Pinta-ala:  
 – Kokonaispinta-ala:  104,1 km²
Väkiluku (2010):  476 273
 
 en.hccg.gov.tw 
Infobox OKVirheellinen NIMI-arvo: 
Hsinchu (kiin.: 新竹市; pinyin: Xīnzhú shì; Pe̍h-ōe-jī: Sin-tek-chhī; Pha̍k-fa-sṳ: Sîn-chuk-sṳ) on kaupunki Taiwanin eli Kiinan tasavallan luoteisosassa. Sen asukasluku oli vuoden 2010 lopussa 476 273.
Maantiede

Hsinchu sijaitsee Taiwanin eli Kiinan tasavallan Taiwanin saaren luoteisosassa noin 10 kilometriä Taipein kaupungista lounaaseen. Kaupunkiin kuuluvan hallinnollisen alueen koko on 104,1 km² ja sen alueeseen kuuluu 17 kilometriä rantaviivaa. Kaupunki jaetaan kolmeen piiriin, joita ovat pohjoinen ja itäinen piiri, sekä Xiangshanin piiri.
Taiwanilla Hsinchu tunnetaan hyvin tuulisesta säästään, joka korostuu etenkin monsuunikausilla. Tuulta voimistavat alueen maanpinnanmuodot ja paikallinen lempinimi kaupungille on ”Tuulten kaupunki”. Vuoden lämpimimmän kuun heinäkuun keskilämpötila on 29 °C ja kylmimmän kuun tammikuun 15,5 °C.
Historia

Nykyisen Hsinchun alueen alkuperäisasukkaita olivat taokat. Taokat tunsivat seudun nimellä Tek-kham, josta myös nykyinen nimi on johdettu. Kiinalainen vaikutus alueella alkoi vuonna 1661, jolloin Ming-dynastian keisari Yongli määräsi sotilasretkikunnan perustamaan alueelle varuskunnan. Ensimmäiset kiinalaiset siirtolaiset saapuivat puolestaan Qing-dynastian keisari Kangxin valtakaudella vuonna 1718. Varsinaisen kaupungin ilmeen paikka alkoi saada 1800-luvun puolella. Kaupunginmuurin rakentaminen aloitettiin vuonna 1826. Nykyisin vanhasta kaupunginmuurista on kuitenkin jäljellä enää sen itäinen portti.
Hallinnollisesti Hsinchunista tuli oma kaupunkinsa vasta Taiwanin Japanin siirtomaakaudella vuonna 1930. Japanin kaudella Hsinchu oli tärkeä sotilastukikohta ja kaupunki sai myös suurin piirtein sen nykyisen ilmeen. Kaupunkiin myös liitettiin viereisiä paikkakuntia. Japanilainen kausi päättyi vuoteen 1945, jolloin japanilaiset joukot luovuttivat hallinnon Kiinan tasavallalle. Nykyisin olemassa oleva piirikuntatason kaupunki perustettiin 1. joulukuuta 1951.
Talous

Hsinchu on oman alueensa kaupan ja jakelun keskus. Ympäröivällä maaseudulla kasvatetaan esimerkiksi riisiä, teetä ja sitrushedelmiä. Paikallisiin teollisuudenaloihin lukeutuvat esimerkiksi paperi-, sementti-, lasi- ja tekstiiliteollisuus. Vuonna 1980 kaupunkiin perustettiin erityisesti korkeaan teknologiaan keskittynyt teollisuuspuisto.
Kaupungin kautta kulkee pohjois-eteläsuunnassa saaren rannikkoa pitkin kulkeva maantie ja rautatie.
Väestö

Hsinchun asukasluku oli vuoden 2010 lopussa yhteensä 476 273.
Aiheesta muualla

Kuvia tai muita tiedostoja aiheesta Hsinchu Wikimedia Commonsissa
Näkymä kaupunkiin.
Katukuvaa 1930-luvulla.
Hsinchun rautatieasema.
Iso-Permuu

| Iso-Permuu |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°15′36″N, 25°18′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Rämyönjärveen 
Järvinumero:  14.221.1.004
Mittaustietoja
Pinnankorkeus:  137,3 m  
Pituus:  490 m  
Leveys:  290 m  
Rantaviiva:  1,574 km  
Pinta-ala:  6,172 ha  
Saaria:  2 
 fiIso-Permuu 
Iso-Permuu Iso Permusjärvi on Päijät-Hämeessä Padasjoella Sallanmäen kylän lähellä sijaitseva järvi.
Maantietoa

Järven pinta-ala on 6,2 hehtaaria, se on 500 metriä pitkä ja 300 metriä leveä. Järvellä on kartan mukaan kaksi saarta.  Sen rantaviivan pituus on 1,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 137,3 metriä mpy.
Jason Leonard

Jason Leonard vuonna 2018.
Jason Leonard  (s. 14. elokuuta 1968) on englantilainen rugbynpelaaja, joka pelasi Englannin joukkueessa 114 Rugby Unionin maaottelua vuosina 1990–2004.
Hyökkääjänä pelanneesta Leonardista tuli eniten maajoukkue-edustuksia saanut pelaaja, kun hän astui Phil Vickeryn tilalle neljännellä minuutilla Englannin pelatessa maailmancupin semifinaalissa Ranskaa vastaan Sydneyssä Australiassa 16. marraskuuta 2003.
Jacob Bjerknes

Jacob Bjerknes vuonna 1968.
Jacob Aall Bonnevie Bjerknes (1897–1975) oli norjalainen meteorologi. Hänen tutkimustuloksensa matalapaineiden kehityksestä ilmamassoja erottavien rintamapintojen yhteydessä ovat nykyaikaisen sään ennustamisen perusteita. Hän oli Vilhelm Bjerknesin poika, ja auttoi ensimmäisen maailmansodan aikana isäänsä perustamaan Norjaan sääasemien verkon. Näiden avulla he selvitiivät polaaririntaman rakenteen. Bjerknes muutti Yhdysvaltoihin vuonna 1939.
Aiheesta muualla

Jacob Aall Bonnevie Bjerknes Store Norske Leksikon
Jason Marsalis

Jason Marsalis
Jason Marsalis (s. 4. maaliskuuta 1977 New Orleans, Louisiana) on yhdysvaltalainen jazzrumpali ja -vibrafonisti. Hän on pianisti ja musiikinopettaja Ellis Marsaliksen nuorin poika. Veljessarjan muita tunnettuja muusikoita ovat vanhemmat veljet Branford, Wynton ja Delfeayo. Jason Marsalis aloitti rumpujensoiton 3-vuotiaana ja opiskeli 6-vuotiaana jo James Blackin johdolla. Valmistuttuaan New Orleans Center for the Creative Arts -high schoolista hän opiskeli Loyolan yliopistossa New Orleansissa.
Marsalis aloitti kiertämisen pianisti Marcus Robertsin kanssa marraskuussa 1994. Häntä kuullaan kaikilla vuoden 1995 jälkeen ilmestyneillä Robertsin levytyksillä, joilla tämä esiintyy trion, suurten yhtyeiden tai sinfoniaorkesterin kanssa. Omalla nimellään Marsalis on lisäksi tehnyt kolme albumia: Year of the Drummer (1998), Music in Motion (2000) ja Music Update (2009). Useilla levytyksillä hän on esiintynyt yhdessä isänsä kanssa.
Islam Ruotsissa

Moskeija Malmössa.
Islam on Ruotsin toiseksi yleisin uskonto kristinuskon jälkeen. Muslimien määrä on kasvanut nopeasti. Vuonna 1953  Ruotsissa oli 500 muslimia. He olivat sunnalaisia tataareja. Vuonna 2000 muslimeja oli 150 000. Vuonna 2014 lukumäärä oli  400 000 ja kaksi vuotta myöhemmin 810 000, mikä teki 8,1 % väestöstä.
Pew-tutkimuskeskus arvioi, että Ruotsissa olisi vuonna 2050 muslimeja noin 11 % väestöstä, jos maahanmuutto olisi kokonaan loppunut vuoden 2016 jälkeen, noin 20,5 % maltillisen maahanmuuton jatkuessa ja 30,6 % korkean maahanmuuton oloissa.
Yli neljännes Ruotsin moskeijoista saa kaiken tai osan rahoituksestaan Saudi-Arabiasta, missä vallitseva islamin muoto on  islamin jyrkkää laitaa edustava wahhabismi. Myös Turkki, Qatar ja Libya rahoittavat ruotsalaisia moskeijoita.
Ääri-islamilaisia ilmiöitä

Tutkija Omar Sheikhmous Siirtolaistutkimuksen keskuksesta Tukholman yliopistosta totesi vuonna 2000, ettei Ruotsin muslimien keskuudessa esiinny ääri-islamilaisuutta. Useita väkivaltaisia tapauksia on kuitenkin sen jälkeen yhdistetty ruotsalaiseen islamiin. Kuvataiteilija Lars Vilks joutui vuonna 2013 muslimien tappolistalle “rikoksista islamia vastaan” julkaistuaan pilakuvan profeetta Muhammedista. Häneen myös kohdistettiin murhayrityksiä. Huhtikuussa 2017 uzbekkitaustainen ääri-islamisti ajoi kuorma-autolla väkijoukkoon Tukholmassa. Neljä ihmistä kuoli ja viisitoista loukkaantui terroriteoksi osoittautuneessa tapahtumassa.
Suhtautuminen muslimeihin

Islamilaisen väestön nopeaan kasvuun on Ruotsissa vastattu eri tavoin.
Ruotsin kirkko suhtautuu islamiin suvaitsevaisesti. Se on asettanut tavoitteekseen edistää kristittyjen ja muslimien välistä kunnioittavaa dialogia kaikilla tasoilla.  Arkkipiispa  Antje Jackelén kieltäytyi vastaamasta kysymykseen, antaako Jeesus  todemman kuvan Jumalasta kuin Muhammed. Hän katsoi, ettei uskontoa voi kaventaa tällaiseen kyllä tai ei -kysymykseen, koska se tekee vääryyttä suurelle määrälle uskontoihin sisältyvää tietoa ja kokemusta.
Toisaalta muslimivastaisuus on lisääntynyt Ruotsissa. Puolet ruotsalaisista suhtautuu islamiin kielteisesti. Monet käyttävät asenteesta islamofobia-termin asemesta sanaa  'muslimiuhka'.  Useat muslimit pitävät asenteiden käännekohtana islamilaisia terrori-iskuja Yhdysvalloissa 11. syyskuuta 2001, minkä jälkeen monet alkoivat yhdistää muslimit ennen kaikkea terrorismiin. Muslimivastaisuus alkoi sen jälkeen näkyä avoimesti. Ruotsidemokraattien puheenjohtaja Jimmie Åkesson kirjoitti vuonna 2009 Aftonbladet-lehdessä, että islam on suurin ulkomainen uhka Ruotsia kohtaan sitten toisen maailmansodan. Oikeusasiantuntijat pitivät Åkessonin tekstiä mahdollisesti kiihotuksena kansanryhmää vastaan.
Vandalismista moskeijoita kohtaan ja hijabia eli huivia käyttävien naisten pahoinpitelystä on tullut Ruotsissa niin yleisiä, ettei niistä tehdä aina edes rikosilmoitusta. Tähän vaikuttavat myös musliminaisten huonot kokemukset poliisiasemilta. Ruotsin muslimien yhteistyöverkoston raportin mukaan Tukholman somaleista 70 prosenttia asui vuonna 2014 ongelmalähiöissä.  Toimittaja Kristiina Koivusen mukaan Ruotsissa tarvitaan julkista keskustelua ja suunnitelmia sekä islamofobian vähentämiseksi että siirtolaislähiöiden slummiutumisen pysäyttämiseksi.
Intian alle 20-vuotiaiden jääkiekkomaajoukkue

Intian alle 20-vuotiaiden jääkiekkomaajoukkue edustaa Intiaa alle 20-vuotiaiden jääkiekkomaaotteluissa. Vuonna 2018 joukkue sijoittui Kansainvälisen jääkiekkoliiton IIHF:n järjestämässä Challenge Cup of Asian alle 20-vuotiaiden turnauksessa 5. sijalle eli viimeiseksi. Joukkue hävisi kaikki ottelunsa, jokaisen vähintään kuudella maalilla. Vuonna 2022 joukkue päätyi Aasian ja Oseanian -mestaruuskisoissa viimeiselle sijalle hävittyään sijoitusottelun 7. sijasta Indonesialle. Intian joukkueen päävalmentaja on Mushtaque Giri.
JD Motorsport

JD Motorsport on italialainen pikkuformulatalli. Talli perustettiin vuonna 1995. Talli on voittanut Eurocup Formula Renault sarjan mestaruuden seitsemän kertaa vuosina 1996–2000, 2003 ja 2006. Vuosina 2008 ja 2009 talli voitti International Formula Master sarjan mestaruuden. Talli kilpaili aiemmin myös Formula Abarth ja Italian Formula 3-sarjoissa. Vuonna 2015 talli teki paluun Eurocup Formula Renault -sarjaan ja kilpailee myös Formula Renault Alps -sarjassa.
Käännös suomeksi
J. T. Walsh

| J>  T. Walsh.Henkilötiedot |
| --- | --- |
Syntynyt: 28. syyskuuta 1943 San Francisco, Kalifornia, Yhdysvallat
Kuollut: 27. helmikuuta 1998 (54 vuotta)
Ammatti:  näyttelijä
Näyttelijä
Merkittävät roolit:  Kunnian miehiä Sling Blade Neuvottelija Pleasantville – Onnellisten kaupunki
Aiheesta muualla
IMDb 
Elonet
James Thomas Patrick Walsh (28. syyskuuta 1943 – 27. helmikuuta 1998 San Francisco, Kalifornia) oli yhdysvaltalainen näyttelijä.
Walsh syntyi San Franciscossa. Hänellä oli sisarukset Christopher, Patricia ja Mary. Ennen näyttelijänuraansa Walsh työskenteli muun muassa sosiaalityöntekijänä, tietosanakirjamyyjänä, opettajana, reportterina ja baarimikkona Manhattanilla. Hän opiskeli Irlannissa ja esiintyi monissa näytelmissä tuona aikana. Vuodesta 1974 hän toimi ohjaajana Off Broadwaylla. Elokuvassa hänet nähtiinkin vasta vuonna 1983, kun hänellä oli pieni rooli Eddy Macon’s Runissa. Tämän jälkeen hän esiintyi yli viidessäkymmenessä elokuvassa. Hänen alaansa olivat konnan roolit, yleensä sivuosassa. Walsh näytteli Kurt Russellin kanssa kolmessa elokuvassa: Tequila Sunrise – vaarallinen sekoitus, Ratkaisun hetket ja Sieppaus erämaassa. Walsh näytteli myös muun muassa elokuvissa Hyvää huomenta, Vietnam, Hoffa, Lähellä kuolemaa, Päämies ja Neuvottelija.
Walsh kuoli yllättäen sydänkohtaukseen vain 54-vuotiaana lomalla ollessaan. Monet elokuvat, joissa hän esiintyi ja jotka olivat vielä jälkituotannossa, omistettiin hänen muistolleen. Lisäksi Jack Nicholson omisti Oscar-voittonsa hänen muistolleen saatuaan palkinnon Elämä on ihanaa -elokuvasta. Ennen kuolemaansa hän toivoi saavansa enemmän ei-konna-rooleja, kuten Gene Hackmankin oli saanut.
Aiheesta muualla

J. T. Walsh Internet Movie Databasessa. (englanniksi)
J. T. Walsh Elonetissä.
Jaakko Laitinen & Väärä Raha (albumi)

| Jaakko Laitinen & Väärä Raha Jaakko Laitinen & Väärä Raha |
| --- | --- | --- |

Studioalbumin tiedot
 Äänitetty : 2010
 Julkaistu: 19. toukokuuta 2010
 Tyylilaji: iskelmä maailmanmusiikki
 Kesto: 36.19
 Levy-yhtiö: Helmi Levyt
Jaakko Laitinen & Väärä Raha -yhtyeen muut julkaisut
|   | Jaakko Laitinen & Väärä Raha 2010 | Yö Rovaniemellä 2012 |
Jaakko Laitinen & Väärä Raha on Jaakko Laitinen & Väärä Raha -yhtyeen ensimmäinen studioalbumi.
Kappaleet

Kuu – 4.34
Hän ei lemmi mua – 3.47
Tummaa verta – 3.21
Muistojen tiellä – 3.42
Virvatulet – 2.04
En saa rauhaa – 4.03
Sivutien kautta – 2.58
Muista onnen aikaa – 4.19
Saippuakupla – 4.40
Elämä voittaa – 2.46
Arvostelut

Desibeli.net:
Nyt.fi:
Soundi:
Jari Rannikko

Jari Rannikko (s. 1953) on entinen suomalainen koripalloilija.
Rannikko nousi 1970-luvun loppupuolella Salon Vilppaan runkopelaajaksi. Vuonna 1978 hän siirtyi Turun NMKY:n SM-sarjajoukkueeseen. Hän voitti Suomen mestaruuden vuonna 1982, SM-hopeaa vuonna 1979 sekä SM-pronssia vuonna 1983.
SM-sarjan 1978–1979 loppuotteluissa Playhonkaa vastaan Rannikko teki yhteensä 24 pistettä. Hänen pelitilanneheitoistaan onnistui ensimmäisessä loppuottelussa viisi seitsemästä ja toisessa kaksi kahdeksasta, kolmannessa ei yksikään kolmesta heitosta mennyt koriin, ja neljännessä loppuottelussa kaksi neljästä heitosta onnistui.
SM-sarjan 1981–1982 runkosarjassa Rannikko teki 36 ottelussa 173 pistettä ja otti 56 levypalloa. Hän oli runkosarjan pelitilanneheittojen tarkkuustilastossa 17:s onnistuttuaan 67 heitossa 125:stä (53,6 %). Ratkaisevassa viidennessä loppuottelussa Panttereita vastaan hän teki kahdeksan pistettä ja otti 11 levypalloa. Hänen runkosarjan ja pudotuspelien yhteen lasketut tilastolukemansa olivat: 46 ottelua, 196 pistettä (4,26 p ottelua kohden), 73 levypalloa, 90 virhettä, 151 pelitilanneheittoa, joista 74 onnistui (49,0 %), sekä 66 vapaaheittoa, joista 48 onnistui (72,7 %).
Jari Rannikon poika Teemu Rannikko on 2000-luvun parhaita suomalaisia koripalloilijoita.
J. Säilä

Jebets Jesiel Judi Judén (sukunimi myöh. Säilä; 6. huhtikuuta 1851 Multia – 7. elokuuta 1911 Koski Tl) oli suomalainen pappi ja kirjallisuuden suomentaja.
Judénin vanhemmat olivat lukkari Johan Henrik Judén ja Katarina Wilhelmina Lenbohm. Hän pääsi ylioppilaaksi 1869 Jyväskylän alkeisopistosta ja opiskeli sitten Helsingin yliopistossa suorittaen teologian erotutkinnon. Judén vihittiin papiksi 1875.
Judén oli vt. kirkkoherrana Vårdössä 1876–1878, vt. kappalaisena Lehtimäellä 1878–1883 ja kappalaisena Koski Tl:ssä 1884–1888. Hänet erotettiin pappisvirasta ja hän toimi sittemmin kirjailijana ja kustantajana. Virasta erottamisen syynä oli vekseliväärennys, velkaantunut Judén oli diskonteerannut pankissa vekselin johon oli hyväksyjäksi väärentänyt tuomiokapitulin asessorin Gustaf Gideon Forsmanin nimen.
Judén oli naimisissa 1880–1888 Alma Josefina Rosengrenin (k. 1888) kanssa.
Teoksia

Kansankapina Ahvenanmaalla v. 1808 ;  kuvaili -teini. Rauman kirjapaino, Rauma 1897
Jari Raitanen

Jari Juhani Raitanen (s. 7. toukokuuta 1965 Helsinki) on suomalainen kilpauransa päättänyt koripalloilija.
Raitanen edusti pääsarjatasolla Helsingin NMKY:tä, Uudenkaupungin Urheilijoita sekä Espoon Honkaa. Hän voitti neljä Suomen mestaruutta (HNMKY 1984, 1985, ToPo 1986 ja UU 1990). Raitanen lopetti pääsarjauransa Hongan paidassa 1990-luvun lopussa. Sen jälkeen hän on toiminut Devoi Oy:n toimitusjohtajana.
Raitasen poika Remu Raitanen on myös maajoukkueessa pelannut koripalloilija.
Ilkka Vanne

Ilkka Erkki Tapani Vanne (s. 31. maaliskuuta 1946 Lappeenranta) on suomalainen ohjaaja. Hän on ohjannut elokuvia, tv-sarjoja, kuunnelmia sekä näytelmiä.
Tuotanto

Vanne aloitti ohjaajanuransa televisiossa. 1960-luvulla hän ohjasi MTV:lle muun muassa sarjaa Me Tammelat. Sen ohella Vanteen tunnetuimpia tv-ohjauksia ovat Raija Orasen kirjoittamat Ruusun aika ja Puhtaat valkeat lakanat sekä Pimeän hehku. Hän on jatkanut televisiotyön parissa koko uransa; vuonna 2008 hän ohjasi Yle TV2:lle sarjan Lehmän vuosi toisen tuotantokauden jaksot.
Elokuvan saralla Vanne työskenteli apulaisohjaajana jo vuonna 1979 Ralf Långbackan elokuvassa Herra Puntila ja hänen renkinsä Matti, mutta ensimmäisen oman elokuvansa Vanne ohjasi vasta vuonna 2000, jolloin sai ensi-iltansa Antti Tuurin romaaniin perustuva Lakeuden kutsu. Vanne myös käsikirjoitti elokuvan yhdessä Tuurin kanssa. Lakeuden kutsua seurasivat Vieraalla maalla (2003) ja Lupaus (2005).
Aiheesta muualla

Ilkka Vanne Elonetissä.
Ilkka Vanne Internet Movie Databasessa. (englanniksi)
Ilkka Vanteen haastattelu Yle.fissä tv-sarjan Seitsemän tiimoilta. (Arkistoitu – Internet Archive)